als_Latn dik_Latn sag_Latn
LDK reagon ndaj shkarkimeve dhe emërimeve në borde
Grupi i LDK-së në Kuvendin Komunal të Prishtinës ka reaguar lidhur me shkarkimet e bordeve dhe emërimet e bordeve të reja.
Sot, në Mbledhjen e jashtëzakonshme të Kuvendit të Komunës së Prishtinës, me një pikë të rendit të ditës, u zhvillua debati mbi vlerësimin e punës dhe performmancës së Kominsioneve Komunale të Aksionarëve të Ndërnarrjeve Publike Lokale.
‘Duke qenë pikë e ndjeshme, Grupi i LDK-së paraqiti me maturi shumë nga shkeljet ligjore të Komisioneve të Aksionarëve lidhur me shkarkimet e bordeve dhe emërimet e bordeve të reja. Debati u zhvillua në mënyrë demokratike derisa dolën për votim konkluzionet e mbledhjes. Në momentin e përgaditjes për votim, sallën e Kuvendit filluan ta lëshojnë disa asambleistë, për të mbetur në sallë 26. Pas votimit të rregullt u aprovua vendimi që në afat prej 7 ditësh Komisionet e Aksionarëvë t’i raportojnë Kuvendit të Komunës lidhur me vendimet e tyre të marra deri më sot, sipas Ligjit për Ndërmarrjet Publike.
Në ndërkohë, Kryetari Shpend Ahmeti doli penguesi më i madh i zhvillimeve demokratike në Komunë dhe në Kuvendin e Prishtinës. Ai me sjelljet e tij, duke qëndruar në këmbë tërë kohën e procesit të votimit u përpoq të ndikojë që asambleistët ta leshojë sallën dhe të dështojë mbledhja! Por kjo nuk ndodhi!
Zhgënjyes është fakti dhe përpjekja e Kryetarit të Komunës që me sjelljet e sotme tentoi që në mungesë të numrave, t’i fshehë dhe t’i justifiojë dështimet e njëpasnjëshme tash e një vit të qeverisjes së tij! Shpend Ahmeti duhet ta kuptojë se nuk mund të ketë zhvillim të kryeqytetit pa i përfillur parimet demokratike, mbështetur në dokumentet relevante të aprovuara nga institucionet e Republikës së Kosovës. Një kryetar komune që përpiqet të pëngojë mbarëvajtjen e mbledhjes së Kuvendit, ashtu si sot në Kuvendin e Komunës së Prishtinës, siç bëri Shpend Ahmeti, janë në kundërshtim me çdo normë të demokracisë dhe si të tilla janë të papranueshme!
Le të ketë kujdes Shpend Ahmeti që sjelljet e rrugës të mos i bartë në institucione!’, thuhet në komunikatën e Grupit të këshilltarëve të Lidhjes Demokratike të Kosovës në Kuvendin e Prishtinës.
als_Latn als_Latn als_Latn als_Latn als_Latn als_Latn als_Latn